./data/phi0474/phi057/phi0474.phi057.perseus-lat1.xml
sed, mihi       crede, proxima est illi municipio haec Antiatium civitas  esse       locum tam prope Romam ubi multi sint qui Vatinium numquam       viderint, ubi nemo sit praeter me qui quemquam ex viginti viris vivum et salvum velit,       ubi me interpellet nemo, diligant omnes! hic, hic nimirum πολιτευτέον; nam istic non solum non licet sed etiam taedet  itaqueἀνέκδοτα quae tibi uni legamus Theopompio genere aut       etiam asperiore multo pangentur  neque aliud iam quicquam πολιτεύομαι nisi odisse improbos et id ipsum nullo cum       stomacho sed potius cum aliqua scribendi voluptate  sed ut ad rem, scripsi ad quaestores urbanos de Quinti       fratris negotio  vide quid narrent, ecquae spes sit denari an cistophoro Pompeiano iaceamus  praeterea de muro  statue quid       faciendum sit  aliud quid? etiam  quando te proficisci       istinc putes fac ut sciam